Pravin is ŉ eerlike man, sê ANC-hoofsweep | Maroela Media
Mthembu het aan verslaggewers gesê die ANC-koukus ondersteun die verklaring wat die regerende party vroeër Dinsdag uitgereik het waarin Gordhan en sy medebeskuldigdes, voormalige SAID-werknemers Oupa Magashula en Ivan Pillay, versoek word om samewerking te gee aan die owerhede.
Mthembu het egter gesê Gordhan, na wie hy vol deernis as “comrade PG” verwys het, is ŉ eerlike man. “Baie van ons respekteer die eerlikheid van PG, ons minister van finansies. Alhoewel ons natuurlik versoek dat daar samewerking moet wees tussen diegene wat aangekla word en diegene wat aankla, het ek hier, waar ek as ŉ persoon sit, baie respek vir comrade PG,” het Mthembu gesê.
“Hy is ŉ staatmaker in ons beweging en, soos die ANC-verklaring dit stel, bly hy onskuldig tot hy skuldig bevind is, en ek is oortuig dat hy ŉ eerlike man is.”
Die Nasionale Vervolgingsgesag (NVG) het Dinsdag aangekondig dat ŉ dagvaarding vir Gordhan uitgereik is. Die aanklagte hou verband met Ivan Pillay, gewese adjunkkommissaris van die Suid-Afrikaanse Inkomstediens (SAID), se vroeë aftrede. Gordhan, Pillay en Magashula word van bedrog aangekla en moet op 2 November in ŉ Pretoriase hof verskyn.
Gordhan moet baie dinge weet of te hore gekom het tydens die ondersoeke ek hoop hy is eerlik genoeg om dit te werke te bring
Gordhan is onskuldig, hy moet n regverdige kans gegee word. Wat weet Zuma regtig van hom af. Ek vermoed daar is groot sondaars wat hom graag wil kelder om hulle baste te red.
Dis omdat hy te veel weet, nie korrup is soos die res en ook nie dans na die vet stortkop se musiek, dat hy nou voor stok gekry word. Dink net al die ghaos as Des van Rooyen weer min Gordham se pos moet kry.
Rommel status hier kom ons nou loshande …dankie zuma ! Dankie anc
As hy onskuldig is Mthembu, hoekom laat jou baas hom dan vervolg of dink julle almal is so onnosel dat ons nie weet wie agter die vervolging sit nie!!
Die NVG wat deur die ANC-regering beheer word, wil vir Gordham vervolg, maar die ANC se hoofsweep se hy is ‘n eerlike man. Hoekom praat die ANC uit 2 monde?
solange · 2 jaar gelede
met pg uit die pad le die staatskas heerlik lokkend en onbewaakd oop. great stuff.
Ag asseblief, Zuma en al sy trawante speel met die Suid-Afrikaners. Dis ‘n belediging dat hulle almal se IK’s so onderskat. Heen en weer, heen en weer, van die een gemors na die ander gemors. Ek haal werklik my hoed af vir Pravin Gordhan wat nog wil opstaan, maar niemand weet eers meer hoe eg dit is nie. Is dit nie ook maar alles net ‘n fyn voorafbeplande poppespel nie.
Ek hoop van harte hy is onskuldig. Wst gaan in S A aan. Waar gaan dit eindig.